Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1 v nadaljevanju ZJU)

**Urad RS za makroekonomske analize in razvoj,** Gregorčičeva 27, 1000 Ljubljana,

objavlja **javni natečaj** za zasedbo prostega uradniškega delovnega mesta,

**VIŠJI SVETOVALEC, šifra delovnega mesta: 618, v Izven notranjih organizacijskih enot, za nedoločen čas, s 6-mesečnim poskusnim delom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* opravljeno obvezno usposabljanje za imenovanje v naziv (če izbrani kandidat usposabljanja nima opravljenega, ga bo moral opraviti najpozneje v enem letu od sklenitve pogodbe o zaposlitvi na podlagi napotitve s strani delodajalca, ki krije stroške tega usposabljanja);
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Obvezno usposabljanje za imenovanje v naziv mora javni uslužbenec, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi. Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja za imenovanje v naziv po 89. členu ZJU.

Naloge delovnega mesta so:

- vodenje pisarne direktorja ter izvajanje poslovno-administrativnih in organizacijsko tehničnih nalog za potrebe pisarne direktorja in zaposlene (klici, poslovna korespondenca, priprava in organizacija dogodkov ter sestankov, urejanje službenih poti (rezervacije, prevozi), usklajevanje urnikov, sprejem, informiranje in usmerjanje strank ipd.);

- organiziranje medsebojnega sodelovanja in usklajevanje notranjih organizacijskih enot in sodelovanja z drugimi organi;

- podpora izvajanju nalog glavne pisarne (spremljanje, priprava in odprema gradiv, delo z evidencami dokumentarnega gradiva, arhiviranje gradiv ipd.);

- podpora izvajanju nalog kadrovskega in finančnega poslovanja (napotitve zaposlenih na različne dogodke, spremljanje in urejanje evidenc, potni nalogi ipd.);

- vodenje evidenc in pregledov ter posredovanje podatkov in informacij;

- samostojno opravljanje drugih zahtevnejših nalog;

- opravljanje drugih nalog po navodilu vodje oziroma vodstva.

Na delovnem mestu se opravlja kombinacija administrativnih nalog, primarno vodenje pisarne direktorja. Prav tako se nudi pomoč pri izvajanju nalog na področju glavne pisarne in kadrovsko finančnega poslovanja.

Željena znanja in sposobnosti za zasedbo delovnega mesta so:

* znanje dela z računalnikom,
* višja raven znanja tujega jezika.

Prijava mora biti **obvezno oddana na obrazcu "Vloga za zaposlitev"**, ki je sestavni del objave javnega natečaja in mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven, naziv in program izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, čas trajanja dela datumsko od do, opis dela ter raven zahtevane izobrazbe na delovnem mestu),
3. izjavo kandidata, da:
* je državljan Republike Slovenije,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo kandidata, da za namen tega postopka dovoljuje Uradu RS za makroekonomske analize in razvoj pridobitev podatkov iz uradnih evidenc.

Izpolnjevanje zahtevanih pogojev kandidat dokazuje s predložitvijo pisne "Izjave o izpolnjevanju pogojev" (obrazec je sestavni del obrazca "Vloga za zaposlitev"). Če kandidat ne soglaša z vpogledom v uradne evidence (ne podpiše izjave), mora vlogi sam priložiti ustrezna dokazila. Obravnavane bodo samo pravočasne in popolne prijave.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10 in 32/25 – ZJU-1) ne bodo uvrstili v izbirni postopek.

Strokovna usposobljenost kandidatov se bo presojala na podlagi ustreznosti delovnih izkušenj in znanj, ki so razvidna iz prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Izbrani kandidat bo delo na delovnem mestu višji svetovalec opravljal v nazivu višji svetovalec III, z možnostjo napredovanja v naziv višji svetovalec II in višji svetovalec I. Izbrani kandidat bo delo opravljal na sedežu Urada RS za makroekonomske analize in razvoj, Gregorčičeva 27, Ljubljana.

Začetni plačni razred za navedeno delovno mesto je 22. Osnovna bruto plača na podlagi trenutno veljavne plačne lestvice znaša 2.332,62 EUR, pri čemer izbrani kandidat pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (ZSTSPJS) (Uradni list RS, št. 95/24).

Kandidati pošljejo prijavo v pisni obliki na priloženem obrazcu "[**Vloga za zaposlitev**](http://www.mju.gov.si/fileadmin/mju.gov.si/pageuploads/mju_dokumenti/DOK/65_-_JN_-svetovalec_-_obrazec_.doc)" v zaprti ovojnici z označbo: **"1101-1/2025/1 - za javni natečaj – višji svetovalec - 618"**, na naslov: Urad RS za makroekonomske analize in razvoj, Gregorčičeva 27, 1000 Ljubljana, in sicer **do vključno 11. 7. 2025**.Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: **gp.umar@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po zaključku javnega natečaja. Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI SI <https://www.gov.si> in spletni strani Urada RS za makroekonomske analize in razvoj <https://www.umar.gov.si/o-umar/javna-narocila-in-razpisi/>.

Informacije o javnem natečaju daje mag. Sašo Stiković, vodja Službe za splošne zadeve, tel. 01 478 10 09.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.